**Likumprojekta**

„Grozījumi Sugu un biotopu aizsardzības likumā”

**sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts “Grozījumi Sugu un biotopu aizsardzības likumā” (turpmāk – likumprojekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai izpildītu Satversmes tiesas 2014.gada 19.marta spriedumā lietā Nr.2013-13-01 “Par Sugu un biotopu aizsardzības likuma pārejas noteikumu 8.punkta atbilstību Latvijas Republikas Satversmes 1.un 105.pantam” 18.punktā noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sugu un biotopu aizsardzības likums paredz zemes īpašniekiem un pastāvīgajiem lietotājiem tiesības saņemt no Latvijas vides aizsardzības fonda līdzekļiem kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem. Likums ir vairākkārtīgi grozīts, nosakot, ka kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem neaprēķina un neizmaksā 2009.,2010.,2011., 2012.un 2013.gadā. Valsts budžetā nav atsevišķi paredzētu līdzekļu, lai izmaksātu kompensācijas par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem 2015.gadā. Dabas aizsardzības pārvaldei 2015.–2017.gadam kompensāciju izmaksai par saimnieciskās darbības ierobežojumiem īpaši aizsargājamās dabas teritorijās un mikroliegumos ir pieejami 658 605 *euro* katru gadu. Šo kompensāciju izmaksai nepieciešamais līdzekļu apjoms indikatīvi ir 367 231 *euro* katru gadu. Attiecīgi pārpalikumu, kas ir 291 374 *euro* apmērā katru gadu, ir iespējams pārdalīt kompensācijām par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem.2013.gada 16.augustā Satversmes tiesa ierosināja lietu "Par Sugu un biotopu aizsardzības likuma pārejas noteikumu 8.punkta atbilstību Latvijas Republikas Satversmes 1.un 105.pantam". 2014.gada 19.martā Satversmes tiesa ir pieņēmusi spriedumu lietā Nr.2013-13-01 „Par Sugu un biotopu aizsardzības likuma pārejas noteikumu 8.punkta atbilstību Latvijas Republikas Satversmes 1.un 105.pantam.”Lieta tika ierosināta pēc Augstākās tiesas Senāta Administratīvo lietu departamenta pieteikuma. Administratīvo lietu departaments izskatīja lietu par kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem. Ar sūdzību AT vērsās SIA „Sātiņi-S”, kura nodarbojas ar zivsaimniecību dabas lieguma „Sātiņu dīķi” robežās. Atteikums aprēķināt un izmaksāt kompensāciju pamatots ar apstrīdēto normu.Apstrīdētā norma paredz, ka kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem neaprēķina un neizmaksā 2009., 2010. un 2011.gadā. Satversmes tiesa atzina, ka apstrīdētā norma noteic pamattiesību nesamērīgu ierobežojumu. Līdz ar to apstrīdētā norma neatbilst tiesiskās paļāvības principam un attiecīgi tā neatbilst Satversmes 1.un 105.pantam. Tomēr Satversmes tiesa ņēma vērā, ka apstrīdētās normas atcelšanai nevar piešķirt vispārēju atpakaļvērstu spēku. Tiesiskās stabilitātes un skaidrības saglabāšanai piemērots risinājums ir apstrīdētās normas atcelšana tikai attiecībā uz SIA „Sātiņi-S”. Attiecībā uz SIA „Sātiņi-S” apstrīdētā norma atzīta par spēkā neesošu no tās pieņemšanas brīža.Līdz ar to, izpildot Satversmes tiesas spriedumu, 2014.gadā SIA „Sātiņi-S” ir izmaksāta kompensācija 88 563,12 *euro* apmērā (par 2009., 2010. un 2011.gadu). Arī citiem zemes īpašniekiem, kuru darbība var tikt ietekmēta no īpaši aizsargājamo nemedījamo sugu un migrējošo sugu dzīvnieku būtiskiem postījumiem, ir tiesības vērsties ar sūdzību tiesā.Ņemot vērā minēto, likumprojekts paredz:1.Noteikt, ka vārdi „pastāvīgie lietotāji” tiek aizstāti ar vārdiem „lietotāji” attiecīgajā locījumā. Pamatojoties uz likuma „Par zemes lietošanu un zemes ierīcību” spēka zaudēšanu 2009.gada 30.decembrī, termins „pastāvīgie lietotāji” ir zaudējis savu aktualitāti. Šī likuma 13.pantā bija noteikts zemes pastāvīgās lietošanas jēdziens – tas ir tāds zemes lietojuma veids, kad lietošanas termiņš lēmumā par zemes piešķiršanu lietošanā nav noteikts un tas bija saistīts ar zemes reformas procesu. No Augstākās Tiesas Senāta Administratīvo lietu departamenta 2008.gada 9.oktobra lēmuma SKA390/2008 izriet, ka zemes pastāvīgā lietošana nav zemes noma. Tā kā šis termins normatīvajos aktos vairs netiek lietots, tas tiek aizstāts ar Civillikumā lietotu terminoloģiju. Turklāt, kompensācijām par īpaši aizsargājamo un nemedījamo sugu un migrējošo sugu dzīvnieku nodarītajiem būtiskiem postījumiem izmaksā personai, kas faktiski izmanto zemi un tas ne vienmēr ir zemes īpašnieks, kā jau to arī nosaka Ministru Kabineta 2007.gada 20.novembra noteikumi „Kārtība, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem”.2.Ņemot vērā, ka likumprojekts tiek papildināts ar nosacījumu, ka zemes īpašnieks vai lietotājs ir tiesīgs saņemt kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, ja tas ir veicis nepieciešamās aizsardzības prasības, lai postījumus novērstu, Ministru Kabinetam tiek dots deleģējums noteikt minimālās prasības labāko pieejamo aizsardzības pasākumu ieviešanai. 2. Izdarīt precizējumus 5.panta 101.punktā, aizstājot veco Eiropas Parlamenta un Padomes direktīvas par savvaļas putnu aizsardzību datumu un numuru ar jauno konsolidēto versiju. Lai nodrošinātu sabiedrības informētību ar ziņojuma saturu, kas iesniedzams Eiropas Komisijā, tiek izdarīts papildinājums 101.punktā nosakot, ka ziņojuma pārskats ir iesniedzams Ministru kabinetā. 3.Izdarīt precizējumus 8.panta sestajā daļā, papildinot to ar vārdiem „un īpaši aizsargājamo sugu dzīvotņu”, jo saskaņā ar likuma 4.panta 18.punktu, Ministru kabinets nosaka kritērijus īpaši aizsargājamo biotopu un īpaši aizsargājamo sugu dzīvotņu atjaunošanai mežā un atjaunošanas atļaujas izsniegšanas kārtību. Turklāt, Ministru kabinets 2013.gada 18.jūnijā ir izdevis noteikumus Nr.325 „Noteikumi par īpaši aizsargājamo biotopu un īpaši aizsargājamo sugu dzīvotņu atjaunošanu mežā”. Precizējumi izdarīti, lai saskaņotu šajos noteikumos un likumprojektā izmantoto terminoloģiju.4.Noteikt, ka informācija par īpaši aizsargājamām sugām un biotopiem tiek ietverta dabas datu pārvaldības sistēmas valsts reģistrā. Sugu un biotopu aizsardzības likuma 4.panta 19.punkts paredz vienīgi Ministru kabinetam noteikt dabas datu pārvaldības sistēmā ietverto mikroliegumu, īpaši aizsargājamo sugu, to dzīvotņu un īpaši aizsargājamo biotopu valsts reģistra uzturēšanas un datu aktualizācijas un informācijas aprites kārtību, taču likums nenosaka, ka šāds reģistrs ir izveidojams. Dabas aizsardzības pārvaldei sadarbojoties ar citām institūcijām, tās regulāri vērš uzmanību uz to, ka īpaši aizsargājamo sugu, to dzīvotņu un īpaši aizsargājamo biotopu valsts reģistra statuss nav tiesiski nostiprināts. 5.10.panta pirmās daļas jaunā redakcija nosaka, ka kompensāciju izmaksāšana par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem tiek veikta no valsts budžeta līdzekļiem, kā arī to, ka kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem ir tiesības saņemt tikai tādā gadījumā, ja ir veikti nepieciešamie aizsardzības pasākumi to novēršanai un, izmantojot savas zināšanas, spējas un praktiskās iespējas, ir ieviestas saudzīgas ekoloģiskās metodes, lai zaudējumus novērstu vai samazinātu. Aizsardzības pasākumu mērķis ir, neapdraudot dzīvnieku veselību un nekaitējot apkārtējai videi, pēc iespējas samazināt zaudējuma apmēru. Pie šādiem pasākumiem pieskaitāmi tādi pasākumi, kā teritorijas norobežošana (žogi), ganāmpulku apsargāšana (apmācīti suņi), ganāmpulka neatstāšana pa nakti ārā, putnu atbaidīšana u.c. ekoloģiskas metodes postījumu novēršanai. Ministru kabineta 2007.gada 20.novembra noteikumos Nr.778 „Kārtība, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem” ir iekļautas prasības par zaudējumu novēršanas pasākumu veikšanu, lai saņemtu kompensācijas, savukārt likumā šāda norma nav atrunāta. Arī citās Eiropas valstīs kompensāciju par nemedījamo un migrējošo sugu dzīvnieku nodarītajiem postījumiem izmaksāšanu veic tikai tad, ja ir ievērots nosacījums par aizsardzības pasākumu ieviešanu postījumu novēršanai, piemēram, Igaunijā, Ungārijā, Polijā.Papildus norādām, ka Sugu un biotopu aizsardzības likumā ir iekļautas tiesību normas, kas izriet no Eiropas Padomes 1992.gada 21.maija direktīvas 92/43/EEK par dabisko dzīvotņu, savvaļas faunas un floras aizsardzību (turpmāk – Biotopu direktīva) un Eiropas Parlamenta un Padomes 2009.gada 30.novembra direktīvas 2009/147/EK par savvaļas putnu aizsardzību (turpmāk – Putnu direktīva). 10.panta (1) daļas jaunā redakcija ir arī atbilstoša normām, kuras izriet no Eiropas Savienības Pamatnostādnēm par valsts atbalstu lauksaimniecības un mežsaimniecības nozarē un lauku apvidos 2014.-2020.gadam (turpmāk – Pamatnostādnes), kuras nosaka, ka kompensācijas var tikt piešķirtas, lai kompensētu radušās papildus izmaksas un negūtos ienākumus, kas attiecīgajā teritorijā radušās no neērtībām, kuras saistītas ar Biotopu direktīvas un/vai Putnu direktīvas īstenošanu. No kompensāciju saņēmējiem tiek prasīts minimāls pretieguldījums, lai samazinātu iekšējā tirgus konkurences izkropļojumu risku un radītu stimulu riska samazināšanai. Šis pretieguldījums jāveic kā lietderīgi profilaktiski pasākumi (kā jau iepriekš minēts - žogi, kur tas iespējams, ganu suņi, utt.), kas ir samērīgi ar īpaši aizsargājamo nemedījamo sugu un migrējošo sugu dzīvnieku nodarītā kaitējuma risku. Tādējādi likuma 10.panta (1)daļas jaunā redakcija uzsver šobrīd 9.panta 4.punktā noteikto normu, ka zemes īpašniekam un pastāvīgajam lietotājam ir pienākums ieviest saudzīgas ekoloģiskās metodes, lai novērtu dzīvnieku nodarītos postījumus. Pretējā gadījumā zemes īpašniekam un lietotājam tiks liegta iespēja saņemt kompensāciju, kā arī 10.panta pirmās daļas jaunā redakcija samazinās to īpašnieku skaitu, kas ar apzinātu rīcību veicināja īpaši aizsargājamo nemedījamo sugu vai migrējošo sugu dzīvnieku nodarīto postījumu apmēru, ar mērķi saņemt par to kompensāciju, gadījumos, kad tika prognozēta neražas sezona. 6.Izteikt 10.panta trešo daļu citā redakcijā, nosakot, ka kompensāciju par nemedījamo un migrējošo putnu nodarītajiem postījumiem būs iespējams saņemt tikai no viena finanšu avota- no valsts budžeta līdzekļiem, vai no ES fondu līdzekļiem. Pašreizējā redakcija nosaka, ka kompensāciju ir iespējams saņemt gan no valsts budžeta līdzekļiem, gan ES līdzekļiem, ja kāds no šiem avotiem nesedz kompensāciju pilnā apmērā. Praksē šī norma darbojas tādā veidā, ka, neskatoties uz to, ka pieteicējs saņem kompensāciju no ES fonda, tas iesniedz arī prasību par kompensācijas saņemšanu no valsts budžeta līdzekļiem. Saskaņā ar Eiropas Savienības Pamatnostādņu par valsts atbalstu lauksaimniecības un mežsaimniecības nozarē un lauku apvidos 2014.–2020.gadam, dalībvalstīm jānodrošina, ka netiek pieļauta pārmērīga kompensācija, apvienojot valsts atbalstu ar citiem Eiropas Savienības atbalsta instrumentiem, tādējādi mazinot risku, ka atbalsts varētu pārmērīgi kropļot konkurenci. Lai nodrošinātu šādu prasību ievērošanu likumā tiek atrunāts kompensāciju saņemšanas ierobežojums.7.Dzēst 23.panta pirmās daļas teikumu, tādējādi likumprojekts vairs nenosaka, ka jebkurš beigts īpaši aizsargājamas sugas zīdītājs vai putns ir valsts īpašums un ka tas nododams „Latvijas Dabas muzejam”. Konkrētā likuma norma uzliek par pienākumu jebkuram iedzīvotājiem, kas atrod beigtu roni, kurš var būt jau sadalīšanās stadijā, nogādāt to Latvijas Dabas muzejā, kas atrodas pilsētas centrā. Savukārt Latvijas Dabas muzejs ir spiests to tālāk nogādāt dzīvnieku kapsētā. Ņemot vērā, ka pēdējos gados roņu skaits ir palielinājies, Latvijas Dabas muzejam nav atbilstošas kapacitātes tālākai dzīvnieku apbedīšanas nodrošināšanai, kā arī no pilnīgi visiem dzīvniekiem izbāžņus izgatavot nav nepieciešams. Šāda beigto dzīvnieku pārvadāšana ir apgrūtinoša gan iedzīvotājiem, gan Latvijas Dabas muzejam, tādēļ tās nelietderības dēļ tiek mainīta. Mainītā 23.panta redakcija sašaurina likuma normu par izbāžņu izgatavošanu, to attiecinot tikai uz īpaši aizsargājamu sugu dzīvniekiem. Attiecībā uz pārējām nemedījamām sugām tad šo aspektu regulē Medību likums, kur noteikts, ka nemedījamās sugas drīkst iegūt tikai ar Dabas aizsardzības pārvaldes atļauju, līdz ar to, ja kāds izgatavos izbāzni, piemēram, no vāveres, tam dzīvniekam arī ir jābūt legāli iegūtam. Turklāt likuma 2.panta 4.punktā norādīts, ka likuma mērķis ir regulēt īpaši aizsargājamo sugu un biotopu noteikšanas kārtību, līdz ar to jaunā redakcija nomaina uz īpaši aizsargājamām sugām. 8. Ņemot vērā, ka tiek izdarīti grozījumi 23.pantā attiecībā uz beigtu īpaši aizsargājamas sugas zīdītāju vai putnu nodošanu „Latvijas Dabas muzejam”, ka tiek grozīts likuma 22.pants, nosakot regulējumu, ka Dabas aizsardzības pārvaldē tiek pieteikti visi īpaši aizsargājamie bojā gājušie dzīvnieki. 9. Pārejas noteikumi tiek papildināti ar punktu, kas nosaka, ka likuma 10.panta pirmās un trešās daļas grozījumi, kas paredz tiesības uz kompensāciju par īpaši aizsargājamo nemedījamo sugu un migrējošo sugu dzīvnieku nodarītiem būtiskiem postījumiem, ja ir veikti nepieciešamie aizsardzības pasākumi un ieviestas saudzīgas ekoloģiskas metodes, un tiesību uz kompensāciju zaudēšanu, kā arī tiesības saņemt kompensāciju tikai no viena finansējuma avota, stājas spēkā 2015.gada 1.oktobrī.Pārejas noteikumi tiek papildināti arī ar punktu, nosakot, ka Ministru Kabinets izdod jaunus šā likuma 4.panta 6.punktā minētos noteikumus līdz 2015.gada 1.oktobrim. Līdz minēto Ministru kabineta noteikumu spēkā stāšanās dienai, piemērojami Ministru kabineta 2007.gada 20.novembra noteikumi Nr.778 „Kārtība, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītiem būtiskiem postījumiem.” Likumprojektā paredzēti ierobežojumi uz kompensāciju par zaudējumiem zemes īpašniekiem, tādēļ tiek noteikti pārejas noteikumi jaunā regulējuma piemērošanai.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrijaDabas aizsardzības pārvalde |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tiešā veidā skar tos zemes īpašniekus, kuru darbība (augkopība, akvakultūra, lopkopība vai biškopība) var tikt ietekmēta no īpaši aizsargājamo nemedījamo sugu un migrējošo sugu dzīvnieku būtiskiem postījumiem.  |
| 2. | Tiesiskā regulējuma ietekme uz tautsaimniecību un administratīvo slogu | Ja grozījumi Sugu un biotopu aizsardzības likumā netiek izdarīti, kompensācijām par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem 2015.gadā būs nepieciešami atsevišķi finanšu līdzekļi.  |
| 3. | Administratīvo izmaksu monetārs novērtējums | Projekts šo jomu neskar*.* |
| 4. | Cita informācija | Bioloģiskās daudzveidības saglabāšana ir viens no pamatnosacījumiem cilvēku labklājības nodrošināšanai un ekonomisko aktivitāšu pastāvēšanai. Īpaši aizsargājamās sugas tiek aizsargātas visas sabiedrības interesēs līdz ar to ir būtiski saglabāt kompensāciju sistēmu, lai novērstu zemes īpašnieku un sabiedrības kopumā neapmierinātību par īpaši aizsargājamo nemedījamo sugu nodarītajiem postījumiem (piemēram, lauksaimniecībai, akvakultūrai), kuri netiek attiecīgi kompensēti. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējogadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 291 374 | 291 374 | 291 374 | 291 374 |
| 2.1. valsts pamatbudžets | 0 | 291 374 | 291 374 | 291 374 | 291 374 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -291 374 | -291 374 | -291 374 | -291 374 |
| 3.1. valsts pamatbudžets | 0 | -291 374 | -291 374 | -291 374 | -291 374 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 291 374 | 291 374 | 291 374 | 291 374 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kompensācijas par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem aprēķina saskaņā ar Ministru Kabineta noteikumiem. To apmēru aprēķina atkarībā no postījumu intensitātes, ko novērtē eksperts, apsekojot postījumu skarto teritoriju. Tādējādi, nav iespējams iepriekš veikt detalizētu aprēķinu par kompensāciju izmaksu apmēru. Tiek paredzēts, ka finansējuma apmērs kompensāciju izmaksām par 2015.–2018.gadu būs šim mērķim paredzētā finansējuma ietvaros, kura apmērs norādīts anotācijas III sadaļas 2.punktā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kompensācijas par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem paredzēts izmaksāt no Dabas aizsardzības pārvaldes līdzekļiem, kas paredzēti kompensāciju izmaksai par saimnieciskās darbības ierobežojumiem īpaši aizsargājamās dabas teritorijās un mikroliegumos 2015.–2018.gadam. Šo kompensāciju izmaksām, saskaņā ar likumu Par kompensāciju par saimnieciskās darbības ierobežojumiem aizsargājamās teritorijās, ir pieejami 658 605 *euro* katru gadu. Ņemot vērā iepriekšējos gadu pieredzi, kad kompensāciju izmaksai nepieciešamais līdzekļu apjoms indikatīvi ir bijis 367 231 *euro* katru gadu, pārpalikumu, kas ir 291 374 *euro* apmērā katru gadu, pārdalīt kompensācijām par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, tādējādi neprasot papildus atsevišķus līdzekļus no valsts budžeta.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Izdarot likuma grozījumus, tiks izdoti jauni Ministru kabineta noteikumi Nr.788 „Kārtība, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem”. Tie noteiks citu atbildīgo iestādi un precizēs kārtību, kādā zemes lietotājiem nosakāmi to zaudējuma apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija |  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc likumprojekta izsludināšanas paredzēts sabiedrību informēt ar preses relīzes starpniecību. Vides aizsardzības un reģionālās attīstības ministrija publicēs likumprojektu arī savā tīmekļa vietnē.Pēc likumprojekta pieņemšanas plānots sabiedrību informēt ar Vides aizsardzības un reģionālās attīstības ministrijas preses relīzes starpniecību. |
| 2. | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Valsts vides dienests, Dabas aizsardzības pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Izdodot jaunus Ministru kabineta noteikumus, kas noteiks kārtību kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, paredzēta pārvaldes funkciju maiņu Dabas aizsardzības pārvaldei, kas no Latvijas vides aizsardzības fonda pārņem kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem apmēra noteikšanu.  |
| 3. | Cita informācija | Nav |

Vides aizsardzības un reģionālās

attīstībasministrs K.Gerhards

Vizē: valsts sekretārs G.Puķītis

28.04.2015 12:45

2743

L.Teša

67026572